* **Jó felhordhatóság**
* **Kitűnő kültéri tartósság**
* **Gombásodásnak ellenálló réteg**

# **Leírás**

Szintetikus lakk.

# **Jellemző felhasználási területek**

Kültéri fafelületek védelme és dekorációja.

# **Jellemzők**

|  |  |
| --- | --- |
| Bevonat: | Fényes |
| Szín: | C065 – Barna  0000 – Színtelen |
| Alapfelület: | Fa |
| Gyakorlati kiadósság: | 8 - 12 m2/l rétegenként  (A felület típusától és a felhordási körülményektől függően) |
| Alkalmazás módja: | Ecset |
| Száradási idő:  (20 °C és 60% relatív páratartalom esetén) | Érintésre száraz – kb. 6 óra  Átfesthető – 24 óra |
| Illékony szerves vegyületek (VOC) | EU határértékek erre a termékre (A/e kategória): 400 g/l.  Ez a termék maximum 400 g/l VOC-ot tartalmaz.  (A fenti VOC-érték az ajánlásainknak megfelelően színezett, hígított, stb. használatra kész termékre vonatkozik. Nem vállalunk felelősséget az általunk javasoltaktól eltérő termékek keverésével nyert termékekért, és fel kell hívnunk a figyelmet az ellátási láncban részt vevők felelősségére, hogy ne sértsék meg a 2004/42/EK irányelvet.) |
| Eltarthatóság: | 2 év, eredeti tárolóedényekben 5-40 ºC közötti hőmérsékleten tárolva. |

# **Alkalmazási adatok**

## **Felület előkészítése**

A felületnek száraznak, tisztának, por-, zsír- és egyéb szennyeződésektől mentesnek kell lennie. Korábban viasszal kezelt fán gondoskodjon a viasz teljes eltávolításáról.

*Új fafelületek* – Szálirányban csiszolja meg a fát közepes csiszolópapírral. Kerekítse le az éleket.

*Korábban lakkozott fafelületek* – Távolítsa el a régi lakkot, és alaposan kaparja le a felületet.

## **Környezeti feltételek**

|  |  |
| --- | --- |
| Külső hőmérséklet: | 5 ºC fölött |
| Relatív páratartalom: | Kevesebb mint 70% |
| Alapfelület nedvességtartalma: | 8 - 12% |

## **Alkalmazási jellemzők**

|  |  |
| --- | --- |
| Termék előkészítése: | Keverje fel, amíg teljesen homogén nem lesz. |
| Hígítás: | Felhasználásra kész termék. |
| Felhordás: | Vigyen fel legalább 3 réteg Marítimo Classicot a rétegek közt 1 nap száradási idővel, és kerülje a vastag rétegek felvitelét. Felhasználáskor rendszeresen keverje fel a terméket az edényben, hogy biztosítsa a jobb színhomogenitást. Különleges figyelmet kell fordítani az élekre, hogy megfelelő rétegvastagságot alakítson ki. Az éleket lehetőleg le kell kerekíteni, mert a túl vékony réteg nem ad kellő védelmet. A rétegek felhordása között finom csiszolópapírral csiszolja át a felületet, hogy javítsa a lakk külső megjelenését. |

# **Észrevételek**

1 – Előfordulhat, hogy a gyantás fa lassabban vagy egyáltalán nem szárad meg. Ilyen esetben, ha a lakkot már felvitte, akkor le teljesen le kell kaparni a fáig, majd Marítimo Supert (referenciaszám: 12-310) kell alkalmazni.

2 – E lakk színtelen változata egyes fafajtákat (dió, mutenye, afzélia) nem véd meg a napfény miatti természetes kifakulástól. Ilyen esetben a probléma csökkentésére javasoljuk a lakk színes változatainak használatát.

3 – A lakk tartóssága függ a fa fajtájától, a szerkezet típusától, a felhasználás jellemzőitől és a környezeti feltételektől. A felvitt lakk nagyobb tartóssága érdekében javasoljuk a karbantartást a lakkréteg változásának első jeleire, de 3 évenként mindenképpen. Ilyen körülmények között elegendő felületi csiszolást végezni és 1 vagy 2 réteg lakkot felvinni, ezzel elkerülve a bonyolultabb és hosszas műveleteket, köztük az összes lakk eltávolítását és a fa természetes állapotig történő visszacsiszolását.

# **Egészség, biztonság és környezet**

Védje a szemet és a bőrt az érintkezéstől; viseljen kesztyűt, védőszemüveget és megfelelő ruházatot. Gyermekektől elzárva tartandó! Csak jól szellőző helyen használja. Ne ürítse a csatornába. A tartályt megfelelően lezárva és a megfelelő helyen tárolja. A termék szállításakor tegye meg a megfelelő intézkedéseket, hogy elkerülje az esetleges baleseteket, amelyek felhasíthatják a tartályt, vagy károsíthatják a csomagolást. Biztosítsa a tartály megfelelő tárolását biztonságos helyen. Ne tárolja vagy használja a terméket szélsőséges hőmérsékleti körülmények között. Mindig vegye figyelembe a környezettel, valamint a munkahelyi egészségvédelemmel és biztonsággal kapcsolatos vonatkozó jogszabályokat. További információkért feltétlenül olvassa el a tartályon található címkét és a termék anyagbiztonsági adatlapját.